MAJOR ลุ้นกำไรไตรมาส 3 แตะ 2.4 พันลบ. พร้อมปันผลยีลด์สูง 4.7%
MAJOR ลุ้นกำไรไตรมาส 3 แตะ 2.4 พันลบ. พร้อมปันผลยีลด์สูง 4.7% โบรกฯแนะซื้อชู Top pick กลุ่มเป้า 24 บาท
MAJOR ลุ้นกำไรไตรมาส 3 แตะ 2.4 พันลบ. พร้อมปันผลยีลด์สูง 4.7% โบรกฯแนะซื้อชู Top pick กลุ่มเป้า 24 บาท
26 ต.ค. 2564

บล.โนมูระ พัฒนสิน ระบุในบทวิเคราะห์วันนี้ (26 ต.ค.64) บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR มองแนวโน้มผลประกอบการไตรมาส 3/2564 คาดฟื้นเป็นกำไรสุทธิ 2,406 ล้านบาท ฟื้นตัวเทียบช่วงเดียวกันของปีก่อน จากขาดทุน 125 ล้านบาท และเทียบไตรมาสก่อนหน้าขาดทุน 218 ล้านบาท จากการรับรู้กำไรพิเศษจากการขายหุ้น SF จำนวน3,530 ล้านบาท (ก่อนหักภาษี)
ทั้งนี้คาด MAJOR จ่ายเงินปันผลระหว่างกาล (จากกำไรจากการขายหุ้น SF) จำนวน 1.00 บาท/หุ้น คิดเป็น Dividend yield 4.7%
ส่วนแนวโน้มผลการดำเนินงานปกติไตรมาส 4/2564 ฟื้นตัวหลังกลับมาให้บริการโรงภาพยนตร์ทุกสาขาตั้งแต่ 1 ต.ค.คงคำแนะนำซื้อราคาเป้าหมาย 24 บาท และยังเลือก MAJOR เป็นหุ้น Top pick ของกลุ่ม